b"\n_START_ARTICLE_\nCasa Melis\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres a prop de la Rambla de Figueres. Consta de planta baixa i dos pisos. La planta baixa t\xc3\xa9 la porta d'acc\xc3\xa9s inscrita en un fals arc esglaonat al costat del qual hi ha una portal en arc escarser. Al primer pis presenta una tribuna tancada amb llosana emmotllurada i finestra central amb arc rebaixat i decoraci\xc3\xb3 esglaonada a la l\xc3\xadnia d'imposta, i quatre finestres m\xc3\xa9s amb arc a nivell amb decoraci\xc3\xb3 esglaonada a la l\xc3\xadnia d'imposta. Tant a la part superior com a l'inferior de presenta ornamentaci\xc3\xb3 floral esgrafiada. Presenta volad\xc3\xads amb teules. Al pis superior tres finestres decorades a la part superior amb ornamentaci\xc3\xb3 de tipus floral, i a sobre d'aquestes el r\xc3\xa0fec que d\xc3\xb3na lloc a un cos central a on es troba la terrassa de cobriment."